钦定古今图书集成/明伦汇编/闺媛典/第322卷 > 皇清五十五 > 黄日东妻危氏
## 钦定古今图书集成/明伦汇编/闺媛典/第322卷 > 皇清五十五 > 黄日东妻危氏

按《光泽县志》：危氏，黄日东妻。年二十八，夫疾笃，谓氏曰：“予病殆不起矣。姑年老子复幼，其若之何？” 氏泣对曰：“事姑抚儿，妾责也。倘不讳，断不相负，以贻君戚。” 夫亡，氏一承夫志，事姑以孝，课子以文，励节清闺，内外无间。年六十一卒。